SL
13.3.2023
Uradni list Evropske unije
C 94/57
Predlog Tožeča stranka Splošnemu sodišču predlaga, naj: — Izvedbeni sklep Komisije (EU) 2022/2261 z dne 11. novembra 2022 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (1) razglasi za ničen v delu, ki se nanaša na enkratne finančne popravke, ki so bili zaradi kršitve prava Unije v zvezi s plačili za leti zahtevka 2018 in 2019 (proračunski leti 2019 in 2020) v znesku 2 515 141,78 EUR uporabljeni za Romunijo; — Komisiji naloži plačilo stroškov.
Tožbeni razlogi in bistvene trditve Tožeča stranka v utemeljitev tožbe navaja dva tožbena razloga. 1.
Prvi tožbeni razlog: zloraba pooblastil Komisije v zvezi z izključitvijo nekaterih zneskov iz financiranja Unije na podlagi člena 52 Uredbe št.
1306/2013 — Komisija naj bi storila napako s tem, da je presodila, da so romunski organi v zvezi z ukrepom 10 (na podlagi katerega se dodeljujejo prispevki v kmetijsko-okoljske in podnebne namene) in ukrepom 13 (na podlagi katerega se dodeljujejo prispevki za območja, ki se soočajo z naravnimi omejitvami ali drugimi posebnimi omejitvami) Nacionalnega programa za razvoj podeželja (NPRP) 2014-2020 kršili člen 5(2)(b) Uredbe št.
640/2014.
Institucija Unije naj bi napačno ugotovila, da je bila največja površina, za katero je dovoljeno financiranje, izračunana glede na upravne meje teritorialnih upravnih enot (TUE), kar je vodilo do plačil za površine, ki do njih niso bile upravičene.
Komisija naj bi prav tako storila napako s tem, da je presodila, da so romunski organi v zvezi z ukrepom 8, podukrep 8.1 (na podlagi katerega se dodeljujejo prispevki za ponovno pogozdovanje), NPRP 2014-2020 kršili člen 30 Uredbe št.
1306/2013 in člen 28(1)(b) Uredbe št.
809/2014, ker je obstajalo dvojno financiranje s prispevki v zvezi z izgubo kmetijskih rent v okviru ukrepom 8, podukrep 8.1, na eni strani in prispevki za ponovno pogozdovanje na drugi.
Institucija Unije naj bi napačno ugotovila, da imata ta prispevka isto naravo in da se z njima kompenzirajo isti stroški. 2.
Drugi tožbeni razlog: kršitev obveznosti obrazložitve iz člena 296, drugi odstavek, Pogodbe o delovanju Evropske unije. — Komisija naj bi kršila obveznost obrazložitve iz člena 296, drugi odstavek, Pogodbe o delovanju Evropske unije, ker naj ne bi ustrezno obrazložila obstoja očitanih kršitev in naj ne bi zadostno utemeljila razlogov, iz katerih niso bile sprejete trditve, na katere so se v pogovorih med upravami pred sprejetjem spornega sklepa sklicevali in jih dosledno ponovno navajali pristojni romunski organi.
(1)
Vročen romunskim organom 14.11.2022 in objavljen v Uradnem listu Evropske Unije (UL EU) št.
L 299, z dne 18.11.2022; v nadaljevanju: Sklep 2022/2261.
Tožba, vložena 24. januarja 2023 – Noyan Abr Arvan/Svet (Zadeva T-23/23) (2023/C 94/69) Jezik postopka: angleščina Stranki Tožeča stranka: Noyan Abr Arvan Private JC (Teheran, Iran) (zastopnika: K. Adamantopoulos in P. Billiet, odvetnika) Tožena stranka: Svet Evropske unije